OzLabs/hebrew-wiki-articles huggingface dataset:
טינקרבל: תחרות אפייה

טינקרבל: תחרות אפייה (באנגלית: Pixie Hollow Bake Off, "בייק אוף עמק הפיות") הוא סרט קומדיה קצר אמריקאי בהנפשה ממוחשבת משנת 2013, אשר לוקח חלק בסדרת הסרטים "טינקרבל" שמבוססת על הזיכיון "פיות דיסני" שבבעלות חברת וולט דיסני. עלילת הסרט עוקבת אחר טינקרבל וחברותיה שמתחרות בתחרות אפייה נגד ג'לטה וצוות הבישול שלה.

הסרט בוים על ידי אליוט מ' בור, נכתב על ידי קייט קונדל, הופק על ידי ז'אן הירוטה, נערך על ידי ליסה לינדר והולחן על ידי זאין אפנדי. אולפני דיסניטון הפיקו את הסרט, כאשר הוא הונפש על ידי Arc Productions. בשונה משאר הסרטים בסדרה, הסרט לא הולחן על ידי ג'ואל מקנילי ולא הונפש על ידי Prana Studios.

הסרט שודר במקור בבריטניה בערוץ דיסני ב-20 באוקטובר 2013 בהפצת Disney–ABC Domestic Television, ולאחר מכן, בשנת 2014, הופץ כבונוס למהדורות ה-Blu-ray של הסרט "טינקרבל ופיית הפיראטים", יחד עם 10 סרטים קצרים נוספים. עוד באותה שנה הסרט פורסם ב-Disney Movies Anywhere. בישראל הסרט שודר לראשונה בדיבוב עברי בשנת 2013 בערוץ דיסני. אורך הסרט הוא כ-6 דקות.

ג'לטה דובבה באנגלית אמריקנית על ידי ג'יאדה דה לורנטיס ובאנגלית בריטית על ידי ליסה פוקנר, כאשר שתיהן מתחום הבישול. פוקנר שיתפה שהעבודה בסרט הייתה "מקסימה" ושהיא הייתה רוצה שתהיה לג'לטה סדרת טלוויזיה שבה היא אופה.

== עלילה ==
במשך 339 שנים, ג'לטה אלופת האפייה וצוות הבישול שלה מכינים את אותה עוגה לכבוד המסיבה של קלריון, מלכת עמק הפיות. כשטינקרבל מציעה להכין עוגה שונה, ג'לטה מסרבת להכין אותה, וכך מתחילה תחרות אפייה בין טינקרבל וחברותיה נגד ג'לטה וצוות הבישול שלה - תחרות של מי תכין את העוגה הטובה ביותר. בסיום התחרות, העוגה של טינקרבל וחברותיה נראית יותר מושכת, אך המלכה קלריון לא אהבה את הטעם שלה, לעומת העוגה של ג'לטה והצוות שלה שנראתה רגילה והמלכה קלריון אהבה את הטעם שלה. במהלך הסרט טינקרבל וג'לטה מדברות על המתרחש בתחרות כמו בתוכנית מציאות.

== מדבבים ==

הדיבוב העברי של הסרט בוים על ידי אפרת קרצמן, והופק על ידי הדס מוזס.
{|class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|טינקרבל
|מיי ויטמן
|מייה קדוש
|-
|ג'לטה
|ג'יאדה דה לורנטיס (אנגלית אמריקנית)ליסה פוקנר (אנגלית בריטית)
|דקלה הדר
|-
|סילברמיסט
|לוסי לו
| rowspan="2" |לורן סביר
|-
|וידיה
|פמלה אדלון
|-
|אירידסה
|רייבן סימון
|הדר שחף-מעיין
|-
|רוזטה
|מייגן הילטי
|rowspan="2" |נועה גורן
|-
|פוון
|אנג'לה ברטיס
|-
|קלנק
|rowspan="2" |ג'ף בנט
|שמחה ברבירו
|-
|הפיה גארי
|אמנון וולף
|-
|בובל
|רוב פאולסן
|מולי שולמן
|-
|הפיה מרי
|ג'יין הורוקס
|רונה בקרמן
|-
|המלכה קלריון
|אנג'ליקה יוסטון
|יעל עמית
|}

== קישורים חיצוניים ==
* 

* 

== הערות שוליים ==

קטגוריה:פיות דיסני
קטגוריה:סרטי אנימציה של סטודיו דיסני-טונס
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי אנימציה ממוחשבת
קטגוריה:סרטים קצרים מונפשים
קטגוריה:סרטי 2013
קטגוריה:סרטים באנגלית
קטגוריה:סרטי קומדיה אמריקאיים
סטריפטוספונדילוס

פלזיוזאור.]]
סטריפטוספונדילוס (שם מדעי: Streptospondylus; מילולית: "חוליה הפוכה") הוא סוג דינוזאור טורף הקרוב למשפחת המגלוזאוריים (בעבר היה שייך למשפחה) והשתייך לקבוצה מגלוזאורים. הוא התקיים במשך סוף היורה שלפני 161 מיליון שנה ומאובניו התגלו לחופי צרפת במשך המאה ה-18. דינוזאור זה הוא אחד מראשוני הדינוזאורים שהתגלו (אך לא מאלה שתוארו), בידי החוקר הגרמני . בסוג נכלל מין אחד - Streptospondylus altdorfensis, על שם העיירה . ממצאים אפשריים של הסוג התגלו גם באוקספורד, אך קשה להגדירם.

דינוזאור זה היה ידוע כבר מ-1778, שם נחשפו כמה מהעצמותיו בשטחי "Marnes de Dives" שבנורמנדי, צפון-מערב צרפת. באזור התגלו מספר יצורים פרהיסטוריים כמו אמוניטים, דגים ודמויי-תנינאים ימיים ומאובניו נחשבו על פי חוקרים כמו ז'ורז' קיוויה לממצאים של הסוג Steneosaurus, מהמשפחה טלאוזאוריים. רק ב-1832 העריך פון מייר שהוא סוג תרופוד בשל מבנה החוליות ההפוכות מאלה של התנינים. הוא נתן לו את שם התרופוד הראשון שתואר.

הדינוזאור היה טורף באורך 6 מטרים ומשקל של 500 ק"ג בקירוב והוא היה דומה למגלוזאורוס או לאאוסטרפטוספונדילוס (שבעבר היה מין בסוגו). מספר חוקרים רואים בסוג זה, שהוא בעל ממצאים חלקיים, מין בתוך הסוג מגנוזאורוס (Magnosaurus), כך שהוא מוטל בספק.

==קישורים חיצוניים==

קטגוריה:מגלוזאורים
קטגוריה:דינוזאורים שחיו ביורה עליון באירופה
הקורפוס החמישי (בריטניה)

הקורפוס ה-5 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה.

==היסטוריה==
===הקמת הקורפוס===
בשנת 1876 הוחלט על הקמת 8 קורפוסים, ומטה הקורפוס ה-5 הוצב בסאליסבורי. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-5 הפך ל"פיקוד הצפון" עם מטה ביורק.

===מלחמת העולם הראשונה===
סמל הקורפוס במלחמת העולם הראשונה
ב-18 בפברואר 1915 הוקם מחדש הקורפוס ה-5 כחלק מהארמייה השנייה, והוא הועמד בפיקודו של הרברט פלומר. הקורפוס לחם בקרב איפר השני, שם ספג אבדות כבדות, ובאוגוסט 1916 הועבר תחת פיקוד ארמיית העתודה, עמה לחם במהלך הקרב על הסום. בשנת 1917 לחם הקורפוס בקרב איפר השלישי, ולאחר מכן הועבר תחת פיקוד הארמייה השלישית עמה לחם במהלך קרב קמברה. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס.

===מלחמת העולם השנייה===
ביוני 1940 הוקם הקורפוס מחדש, והועמד תחת פיקודו של קלוד אוקינלק. הקורפוס לחם במהלך מבצע לפיד, המערכה בתוניסיה, המערכה באיטליה, ובכלל זה פלישת בעלות הברית לאיטליה, קרב מונטה קאסינו, הקו הגותי ומתקפת האביב של בעלות הברית בצפון איטליה, ולאחר המלחמה פורק הקורפוס.

==מפקדים==
===מלחמת העולם הראשונה===
* הרברט פלומר (פברואר 1915–מאי 1915)
* אדמונד אלנבי (מאי 1915–אוקטובר 1915)
* יו פאנשווה (אוקטובר 1915–יולי 1916)
* אדוארד פאנשווה (יולי 1916–אפריל 1918)
* קמרון שוטה (אפריל 1918–1919)

===מלחמת העולם השנייה===
* קלוד אוקינלק (1 ביוני 1940–10 ביולי 1940)
* ברנרד מונטגומרי (22 ביולי 1940–1 באפריל 1941)
* אדמונד שרייבר (1 באפריל 1941–8 במרץ 1942)
* צ'ארלס אלפרי (9 במרץ 1942–8 באוגוסט 1944)
* צ'ארלס קייטלי (1944–1945)

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
מימודקטילוס

מימודקטילוס (שם מדעי: Mimodactylus) הוא סוג של פטרוזאור מהקבוצה פטרנודונטואידה, שחי במשך הקרטיקון העליון שלפני 95 מיליון שנה בלבנון. הוא התגלה בשטחי "Hjoula" שבהר הלבנון, לבנון. המאובנים שלו חולצו בידי משלחת של אוניברסיטת אלברטה ותוארו ב-2019 בידי אלכסנדר קלנר ושותפיו. משמעות השם של הפטרוזאור היא מהקיצור MIM - קיצור של המוזיאון של ביירות, Mineral Museum והסיומת "פטרוס" - אצבע. שם המין Mimodactylus libanensis נובע מהימצאו בלבנון.

פטרוזאור זה היה קרובו של הצירדקטילוס, והוא הכיל ממצאים כמעט שלמים למעט כמה חוליות וקצה האגן, לרבות גולגולת שלמה ולסת ישרה מלאה שיניים חרוטיות. מוטת הכנפיים של הפטרוזאור שנמצא הגיע ל-135 סנטימטרים והיא כנראה השתייכה לפרט צעיר.

הפטרוזאור עופף לאורך דרומו של ים תטיס בחיפוש אחרי דגים, חסילונים וטרף דומה, אותו שלה בעזרת מקורו הגדול כמו של שקנאי. לעיתים בעוד הוא התעופף מעל פני המים הוא נחטף בידי זוחלים ימיים או כרישים שארבו לו.

==קישורים חיצוניים==

*[https://www.nature.com/articles/s41598-019-54042-z First complete pterosaur from the Afro-Arabian continent: insight into pterodactyloid diversity] באתר nature 
*[https://www.ynet.co.il/articles/0,7340,L-5636411,00.html הפטרוזאור המעופף שחי לידנו] באתר ynet

קטגוריה:בעלי חיים שתוארו ב-2019
קטגוריה:מאובני טקסונים שתוארו ב-2019
קטגוריה:טקסונים שתוארו בידי אלכסנדר קלנר
קטגוריה:פטרנודונטואידה
קטגוריה:פטרוזאורים שחיו בקרטיקון עליון באסיה
מיצי לבלב

מיצי לבלב (באנגלית: Pancreatic juice) הם נוזלים המופרשים על ידי הלבלב,<ref></ref> המכילים מגוון אנזימים, כולל טריפסינוגן, כימוטריפסינוגן, אלסטאזה, קרבוקסיפפטידאז, ליפאז לבלבי, נוקלאז ועמילאז. הלבלב ממוקם באזור הקרביים, ומהווה חלק עיקרי במערכת העיכול ונחוץ עבור תהליך עיכול תקין ולהטמעה לאחר מכן של חומרים מקרו-נוטריאנטים הנדרשים למחיה.

מיצי לבלב הם אלקליים באופיים בשל הריכוז הגבוה של יוני ביקרבונט. ביקרבונט מועיל בנטרול חומצת הקיבה החומצית, ומאפשר שינויים אנזימאטיים יעילים.

הפרשת מיצי הלבלב מווסתת בעיקר על ידי ההורמונים סקרטין והכולציסטוקינין, המיוצרים על ידי דפנות התריסריון, ועל ידי פעולת עצבוב אוטונומי.

שחרור הורמונים אלה לדם מגורה על ידי כניסת עיסה (chyme) חומצית מהקיבה לתריסריון.

הפרשת הלבלב היא תמיסה מימית של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של העיסה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי.

מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:לבלב
קטגוריה:נוזלי גוף
דניאל גרינברג (דוגמנית)

דניאל גרינברג (נולדה ב-14 במרץ 1994) היא דוגמנית וידוענית ישראלית. השתתפה בעונה התשיעית של תוכנית הריאליטי "האח הגדול" ברשת 13.

== ביוגרפיה ==
גרינברג נולדה וגדלה ביישוב מיתר שבדרום, לה שני אחים ואחות. בגיל 16 זכתה במקום הראשון בתחרות היופי "מיס באר שבע והנגב". את שירותה הצבאי עשתה בחיל האוויר כמש"קית יחסי ציבור של בסיס חצרים.

=== קריירה ===
בשנת 2018 התפרסמה עם כניסתה לעונתה התשיעית של תוכנית המציאות "האח הגדול" ב"רשת 13". היא נכנסה בכניסה השנייה של הדיירים החדשים והייתה למודחת ה-12, שלב אחד לפני הגמר.

לאחר פרסומה חתמה גרינברג ב"סוכנות ADD". בדצמבר 2018 חתמה על קמפיין לאופנת "GONG" לצד מריה דומרק. בפברואר 2019 החלה לדגמן עבור מותג עיצוב השיער "". במרץ 2019 פורסם שתחליף את רוסלנה רודינה כפרזנטורית של רשת ההנעלה "Scoop".

בשנת 2019 השתתפה בתוכנית הדוקו-ריאליטי "גולסטאריות 2", עונת הנשים השנייה של "גולסטאר", בערוץ "HOT בידור". בנוסף הייתה המנחה הראשית בתוכנית היומית "החברות הכי טובות" ב"ערוץ 24". לאחר מכן החלה ללמוד לימודי משחק ועיצוב.

במאי 2020 פורסם שגרינברג החלה לעבוד כמפיקת אירועים עסקיים ופרטיים. באותו חודש השיקה את המותג "Golden-Mia", מותג מוצרי טיפוח לעור בבעלות משותפת עם אחותה, קארין.

== חיים אישיים ==
גרינברג נישאה במרץ 2020 לזמר איל גולן. לאחר חתונתם פרסם גולן את השיר "מכאן ועד הנצח" ולו וידאו קליפ אשר צולם בחתונה עצמה. השניים הורים לבת ובן. בדצמבר 2021 השניים התגרשו. באוקטובר 2023, חזרו להיות יחד וביוני 2024 נפרדו בפעם השנייה.

באוגוסט 2024 שילמה מכס של 8,500 ש"ח על תיק, אחרי שככל הנראה לא הצהירה עליו בעת יציאתה מישראל.

== קישורים חיצוניים ==

* [https://13tv.co.il/tags/daniel-greenberg/ כתבות ברשת 13]
* [https://www.atmag.co.il/topic/דניאל-גרינברג/ כתבות מגזין] את
* ynet מציג [https://www.youtube.com/watch?v=iWEIxSeWEOA חתונה] דניאל גרינברג ואייל גולן
* 
* 
* 
* 
* 

== הערות שוליים ==

2020 05
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי האח הגדול (ישראל)
קטגוריה:משתתפי גולסטאר
קטגוריה:זוכות בתחרויות יופי מקומיות בישראל
קטגוריה:מיתר: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
הקורפוס השביעי (בריטניה)

הקורפוס ה-7 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה.

==היסטוריה==
===הקמת הקורפוס===
בשנת 1876 הוחלט על הקמת 8 קורפוסים, ומטה הקורפוס ה-7 הוצב ביורק, והוא כלל יחידות מיליציה אנגליות ואיריות.

===מלחמת העולם הראשונה===
ב-14 ביולי 1915 הוקם הקורפוס ה-7 כחלק מהארמייה השלישית, והוא הועמד בפיקודו של תומאס סנואו. הקורפוס לחם במהלך הקרב על הסום, ובשנת 1917 הוא לחם בקרב אראס ובקרב קמברה. בשנת 1918 לחם הקורפוס במתקפת האביב, ובאפריל 1918 פורק הקורפוס.

===מלחמת העולם השנייה===
ביולי 1940 הוקם מחדש הקורפוס ה-7, על מנת להתכונן לפלישה גרמנית לבריטניה. הקורפוס פורק בדצמבר של אותה שנה ועל בסיסו הוקם הקורפוס הקנדי.

==מפקדים==
===מלחמת העולם הראשונה===
* תומאס סנואו (יולי 1915–ינואר 1918)
* ולטר נוריס קונגריב (ינואר 1918–אפריל 1918)

===מלחמת העולם השנייה===
* אנדרו מק'נוטון (יולי 1940–דצמבר 1940)

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
טויוטה AE85

טויוטה AE85 (באנגלית: Toyota AE85 , קרויה גם: Toyota Corolla Levin, Toyota Sprinter Trueno, Toyota Corolla DX) היא מכונית קופה, מתוצרת יצרנית הרכב היפנית טויוטה אשר יוצרה בין השנים 1983–1987 ביפן.

=="טויוטה AE85"==

* דגמי "טויוטה AE85" שווקו ממאי 1983
* "טויוטה AE85" חילקה את השלדה והעיצוב החיצוני עם דגם "Toyota AE86" 
* תצורות: 2 דלתות קופה, 3 דלתות הצ'בק.
* 2 דלתות.
* 2+2 מושבים.
* מנוע קדמי - 1.5 ליטר (מנוע קירור מים).
* סוג הנעה: הנעה אחורית.
* 1 מאייד מסוג "Aisan 3A-U".
* קיבולת מכל דלק - 50 ליטר.
* מקדם גרר - 0.35.
* צמיגים: 155 SR 13.
* יחס כוח / משקל: 93.94 כ"ס ל-1,000 ק"ג.

==ראו גם==
* טויוטה
* טויוטה סרה

==קישורים חיצוניים==

* 

==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1983
קטגוריה:כלי רכב יפניים
AE85
צ'אד גייבל

צ'ארלס בטס (באנגלית: Charles Betts; נולד ב-8 במרץ 1986) הידוע יותר בשם הבמה שלו, צ'אד גייבל הוא מתאבק אמריקאי, המופיע בארגון ההיאבקות WWE, בתוכנית הדגל Raw.

בטס השתתף כמתאבק באולימפיאדת לונדון 2012, כשבשלהי שנת 2013 הוא חתם ב-WWE ולאחר מכן נשלח לאימונים במתחם הפיתוח של NXT. בטס הופיע ב-NXT תחת שם הבמה צ'אד גייבל, כשבמהלך תקופה זו הוא היה מתאבק זוגות לצד שותפו, ג'ייסון ג'ורדן. לפני שהם זומנו לרוסטר הראשי בשנת 2016, השניים זכו באליפות הזוגות של NXT. ברוסטר הראשי, השניים זכו גם באליפות הזוגות של סמאקדאון לפני שנפרדו באמצע שנת 2017. לאחר מכן, הוא חבר לשורות המתאבק שלטון בנג'מין, לפני שגייבל הועבר למותג Raw כחלק מהסופרסטאר שייק-אפ לשנת 2018. במהלך תקופתו במותג זה, הוא הצטוות יחדיו עם בובי רוד, כשהם אף זכו באליפות הזוגות של Raw בדצמבר 2018. לאחר זכייתו בתואר זה, הוא הפך למתאבק השני (לאחר שותפו בעבר, ג'ייסון ג'ורדן) אשר החזיק באליפות הזוגות של Raw, סמאקדאון ו-NXT.

==קריירת היאבקות==

בטס היה אלוף בתי הספר התיכוניים של מינסוטה. הוא ניצח את ג'ורדן הולם במבחני הקבלה האולימפיים בקטגוריית 84 ק"ג. הוא העפיל לאולימפיאדת 2012, שבה הוא ניצח את קייטאני גרהאם ממיקרונזיה בסיבוב העפלה, אך הודח בסיבוב לאחר מכן על ידי פבלו שוריי מקובה.

==חיים אישיים==

בטס נשוי לקריסטי אוליבר מאז 19 ביוני 2011. לשניים יש ביחד שלושה ילדים.

==אליפויות והישגים==

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-83 מתוך 500 המתאבקים הטובים ביותר לשנת 2019

* הישגים בארגון ההיאבקות World Wrestling Entertainment - WWE
** אליפות הזוגות של Raw (פעמיים, נוכחי) <small> - ביחד עם בובי רוד (1) ואוטיס (1)</small>
** אליפות הזוגות של סמאקדאון (פעם אחת) <small> - ביחד עם ג'ייסון ג'ורדן</small>
** אליפות הזוגות של NXT (פעם אחת) <small> - ביחד עם ג'ייסון ג'ורדן</small>

* הישגים במגזין ההיאבקות Wrestling Observer Newsletter - WON
** טירון השנה (2015)
** המתאבק הכי פחות מוערך (2019)
** הגימיק הגרוע ביותר (2019) <small> - כשורטי ג'י</small>

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1986
התעלה האנאלית

התעלה האנאלית (באנגלית: Anal canal) היא הקטע הסופי של המעי הגס בין החלחולת לבין פי הטבעת, הנמצאת מתחת למפלס קרקעית האגן (רצפת האגן). היא ממוקמת בתוך המשולש האנאלי של חיץ הנקביים, בין הגומץ האיסקיו-אנאלי (Ischioanal fossa) הימני והשמאלי. כמקטע התפקודי הסופי של המעי, הוא מתפקד בוויסות שחרור צואה (צאיה) על ידי שני הסוגרים השריריים. הפתח בחלקה הסופי של התעלה האנאלית מכונה פי הטבעת.

== מבנה ==
בבני אדם, התעלה האנאלית אורכה כ-6 עד 10 סנטימטרים, מהחלחולת עד לפי הטבעת.<ref></ref><ref></ref> הוא מופנה כלפי מטה ולאחור. הוא מוקף בסוגרים פנימיים בלתי רצוניים ובסוגרים חיצוניים רצוניים, אשר שומרים על הנהור סגור בצורה של חריץ מלפנים ומאחור.

התעלה מובדלת מפי הטבעת על ידי מעבר פני השטח הפנימיים מרקמה אנדודרמית לרקמה אקטודרמית דמוית-עור.

התעלה האנאלית מחולקת באופן מסורתי לשני מקטעים, עליונים ותחתונים, מופרדים על ידי הקו המשונן (Pectinate line):
* מקטע עליון (zona columnaris)
** הרירית מרופדת על ידי אפיתל חד-שכבתי עמודי
** מאופיין בקפלים אורכיים של הגלימה הרירית המחוברים זה לזה מלמטה על ידי קפלי קרום רירי המכונים מסתמים אנאליים
** מקבל אספקת דם על ידי עורק פי הטבעת העליון (ענף של עורק מתלה המעי התחתון)
* מקטע תחתון
** מחולק בעצמו לשני אזורים קטנים יותר, המופרדים על ידי קו לבן המכונה קו הילטון:
*** זונה המורג'יקה - מרופדת על ידי אפיתל שטוח רב-שכבתי שאינו קרטיני
*** זונה קוטנאה (עורית) - מרופדת על ידי אפיתל שטוח רב-שכבתי קרטיני, שמשתלב עם העור הפרניאלי שמסביב
** מקבל אספקת דם על ידי עורק פי הטבעת התחתון (ענף של עורק הערווה הפנימי)

השוּל האנאלי מתייחס לקצה הדיסטלי של התעלה האנאלית, אזור מעבר בין האפיתל של התעלה האנאלית לעור הפרניאלי. אין להתבלבל עם הקו המשונן בין האזורים העליונים והתחתונים בתוך התעלה האנאלית.

בלוטת אנאלית מפרישה הפרשות לימפתיות ובונה חומר צואתי מבִּטנָת המעי הגס. אצל בעלי חיים מסוימים ניתן לבצע חיסול של הבלוטות הללו באופן שגרתי כל 24–36 חודשים כדי למנוע זיהום והיווצרות פיסטולה.

== תפקוד ==
שריר הסוגר האנאלי החיצוני הוא השריר הרצוני שמקיף ודבוק לפי הטבעת בשוליים התחתונים של התעלה האנאלית. שריר זה נמצא במצב של התכווצות טונית, אך במהלך צאיה הוא נרפה כדי לאפשר שחרור צואה.

תנועת הצואה נשלטת גם על ידי הסוגר האנאלי הפנימי, שמבוקר באופן בלתי-רצוני, שהוא הרחבה של השריר המעגלי המקיף את התעלה האנאלית. סוגר זה נרפה כדי בזמן שחרור צואה מפי הטבעת והתעלת האנאלית.

== ראו גם ==
* חלחולת
* פי הטבעת

==קישורים חיצוניים==
* 

== הערות שוליים ==

קטגוריה:מערכת העיכול
קטגוריה:אגן
מדד בורסת מוסקבה

גרף מדד בורסת מוסקבה, רוסיה.
מדד בורסת מוסקבה (Индекс МосБиржи, או מדד MOEX Russia), לשעבר מדד MICEX, הוא המדד העיקרי הנקוב ברוב שוקי המניות ברוסיה.<ref></ref> המדד הוקם ב-22 בספטמבר 1997,<ref></ref> והוא בעל אותו הרכב כמו מדד RTS (מערך המסחר הרוסי) הנקוב בדולר.<ref></ref>

מספר מניות הרכיבים משתנה ותלוי בנזילות ובתדירות המסחר.<ref></ref> המדד מועדף באופן מסורתי על ידי משקיעים מקומיים, בעוד שמשקיעים זרים מעדיפים את מדד RTS.<ref></ref>

== ראו גם ==
* מדד RTS

== הערות שוליים ==

קטגוריה:מדדי מניות
קטגוריה:שוק ההון הרוסי
רוברט טאפט ג'וניור

רוברט אלפונזו טאפט ג'וניור (באנגלית: .Robert Alphonso Taft Jr; 26 בפברואר 1917 – 7 בדצמבר 1993) היה פוליטיקאי ומשפטן אמריקאי, שייצג את מדינת אוהיו בשני בתי הקונגרס של ארצות הברית – תחילה בבית הנבחרים (1963–1965 ושוב בשנים 1967–1971) ולאחר מכן בסנאט (1971–1976). טאפט הוא בנו של רוברט טאפט, נכדו של ויליאם הווארד טאפט, נינו של אלפונזו טאפט ואביו של בוב טאפט, לימים מושל אוהיו ה-67.

== ביוגרפיה ==
טאפט נולד בסינסינטי שבאוהיו בשלהי פברואר 1917, השני מבין ארבעת בניהם של רוברט טאפט ומרתה ויטון באוורס. בניגוד לאביו, לטאפט לא היה שם אמצעי, אף שעשה שימוש בשם "אלפונזו" בפעמים שונות. סבו וסבתו הם נשיא ארצות הברית לשעבר ויליאם הווארד טאפט ורעייתו הגברת הראשונה לשעבר הלן הרון טאפט. סביו מצד אמו היו לויד ויטון באוורס, פרקליט המדינה של ארצות הברית בשנים 1909–1910 ולואיזה בנט וילסון. אחיו הגדול היה ויליאם האוורד טאפט השלישי, שכיהן כשגריר ארצות הברית באירלנד בשנים 1953–1957, ואחיו הצעירים היו לויד באוורס טאפט, בנקאי השקעות מסינסינטי והוראס טאפט, פרופסור לפיזיקה ודיקן באוניברסיטת ייל. סבא-רבא שלו היה אלפונזו טאפט.

בשנת 1939 השלים טאפט את לימודיו באוניברסיטת ייל וב-1942 סיים את חוק לימודיו בבית הספר הרווארד למשפטים. במהלך מלחמת העולם השנייה שירת כקצין בצי ארצות הברית משנת 1942 עד 1946. במסגרת לחימתו במלחמה לקח טאפט חלק בפלישת בעלות הברית לסיציליה, לאיטליה ולנורמנדי. לאחר לימודיו בבית הספר למשפטים באוניברסיטת הרווארד הצטרף טאפט אל משרד עורכי הדין "טאפט, סטטיניוס והוליסטר" שייסד אביו. טאפט שירת בבית הנבחרים של אוהיו בשנים 1955–1962. הוא נבחר לבית הנבחרים של ארצות הברית בבחירות אמצע הכהונה ב-1962, כנציג כללי (at-large) של מדינת אוהיו. בחירת נציגים כלליים נאסרה בהמשך בעקבות חוק זכויות ההצבעה משנת 1965.

ב-1964, במקום לרוץ מחדש לבית הנבחרים, בחר טאפט להתמודד לסנאט של ארצות הברית, אך הוא הפסיד לסטיבן יאנג. בשנת 1966 נבחר טאפט שוב לבית הנבחרים, במחוז הבחירה הראשון של אוהיו, כשהוא מדיח את הנציג המכהן מטעם המפלגה הדמוקרטית, ג'ון גיליגן, לימים מושל אוהיו. בבחירות 1968 הוא נבחר לתקופת כהונה שנייה בת שנתיים בבית הנבחרים. שנתיים אחר כך הוא התמודד בשנית לסנאט האמריקאי אחרי שיאנג החליט לפרוש מהפוליטיקה, כשיריבו של טאפט הוא הווארד מצנבאום. עם זאת, טאפט הפסיד לאותו מצנבאום שש שנים לאחר מכן בבחירות לתקופת כהונה שנייה. הוא התפטר שישה ימים לפני תום כהונתו כדי לחדש את עיסוקו בעריכת דין.

בבית הנבחרים טאפט תרם לחקיקת חוק זכויות האזרח של 1964. בסנאט הוא סייע בניסוח חקיקה להרחבת חוק יחסי העבודה הלאומיים עבור עובדי שירותי הבריאות. במהלך כהונתו שם היה חבר בוועדת הכוחות המזוינים ובוועדת הבנקאות, השיכון והעניינים האורבניים של הסנאט.

ב-29 בנובמבר 1993 לקה טאפט באירוע מוחי ונכנס לתרדמת. הוא מעולם לא התעורר מתרדמת זו ונפטר ב-7 בדצמבר אותה שנה.

== קישורים חיצוניים ==

* 
* 

==הערות שוליים==

קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת הרווארד
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאוהיו
קטגוריה:חברי האספה הכללית של אוהיו
קטגוריה:סנאטורים חברי המפלגה הרפובליקנית
קטגוריה:משפחת טאפט
קטגוריה:אמריקאים ממוצא אנגלי
קטגוריה:אמריקאים שנולדו ב-1917
קטגוריה:אמריקאים שנפטרו ב-1993
אסיה לאציס

אנה "אסיה" לאציס (Anna "Asja" Lacis, נולדה בשם אנה ליפינה; 19 באוקטובר 1891 - 21 בנובמבר 1979) הייתה שחקנית ובמאית תיאטרון לטבית.

== ביוגרפיה ==
לאציס הבולשביקית, התפרסמה בשנות העשרים בזכות קבוצת התיאטרון הפרולטרי הפרופגנדי לילדים שהקימה ברוסיה ולטביה הסובייטיות. היא האמינה כי תיאטרון לילדים יכול לשמש כאבן פינה לחינוך כללי של הילדים, שהיה חשוב במיוחד אצל ילדים עניים, ממעמד הפרולטריון, שלרוב היו להם הזדמנויות חינוך אחרות מועטות עד כדי לא קיימות.<ref>[http://www.documenta14.de/en/south/25225_signals_from_another_world_proletarian_theater_as_a_site_for_education_texts_by_asja_la_cis_and_walter_benjamin_with_an_introduction_by_andris_brinkmanis Signals from Another World: Proletarian Theater as a Site for Education Texts by Asja Lācis and Walter Benjamin, with an introduction by Andris Brinkmanis] South magazine</ref>

בשנת 1922 עברה לאציס לגרמניה ושם הכירה את ברטולט ברכט ואת ארווין פיסקטור, בפניהם הציגה את רעיונותיהם של וסבולוד מאיירולד ולדימיר מאיאקובסקי.

בשנת 1924 היא פגשה את הפילוסוף והמבקר הגרמני וולטר בנימין בקאפרי. מאז החלו השניים לנהל רומן שנמשך לסירוגין במשך מספר השנים הבאות כשבנימין ביקר את לאציס במוסקבה וריגה. היא נחשבת לאחד הגורמים לאימוץ המרקסיזם על ידי בנימין.<ref>Mark Lilla, "The Riddle of Walter Benjamin" in [http://www.nybooks.com/articles/1995/05/25/the-riddle-of-walter-benjamin/ The New York Review of Books], May 25, 1995</ref> בשנת 1928 הקדיש לה בנימין אסופת מאמרים.<ref name="LSM">[https://eng.lsm.lv/article/culture/culture/national-library-to-recount-fabulous-story-of-latvian-pioneer-of-the-avant-garde.a306404/ National Library to recount fabulous story of Latvian pioneer of the avant-garde]. Public Broadcasting of Latvia. January 17, 2018</ref>

בשנת 1938, במהלך הטיהור הגדול של סטלין היא גורשה לסיביר. לאציס חזרה ללטביה הסובייטית בשנת 1948<ref name="LSM">[https://eng.lsm.lv/article/culture/culture/national-library-to-recount-fabulous-story-of-latvian-pioneer-of-the-avant-garde.a306404/ National Library to recount fabulous story of Latvian pioneer of the avant-garde]. Public Broadcasting of Latvia. January 17, 2018</ref> ובילתה את שנותיה המאוחרות יחד עם בעלה, מבקר התיאטרון הגרמני ברנהרד רייך. בשנים 1948–1957 פעלה לאציס כמנהלת הראשית של תיאטרון הדרמה ואלמיירה בעיר ואלמיירה בלטביה. לאציס ידועה בעבודה בטכניקות אוונגרד בהפקות הבמה שלה. בתה, דגמרא קימלה (Kimele) תיארה את אסיה בספר זכרונותיה בשנת 1996 כאם אנוכית וחסרת אהבה.

נכדתה של לאציס היא מנהלת התיאטרון הלאומי הלטבי עטורת השבחים מרה קימלה .

== מקורות ==
* 
* (זיכרונות)
* Ķimele, Dagmāra and Strautmane, Gunta. Asja: režisores Annas Lāces dēkainā dzīve [Asja: The Stormy Life of the director Anna Lāce]. Riga: Likteņstāsti, 1996.
* Asja Lascis, Revolutionär in Beruf: Berichte über proletarisches Theater, über Meyerhold, Brecht, Benjamin und Piscator. Munich: Rogner & Bernhard, 1971.

==קישורים חיצוניים==

* 

== הערות שוליים ==

קטגוריה:לטבים
קטגוריה:שחקניות תיאטרון
קטגוריה:במאיות תיאטרון
קטגוריה:ילידות 1891
קטגוריה:נפטרות ב-1979
הקורפוס השישי (בריטניה)

הקורפוס ה-6 של הצבא הבריטי היה קורפוס בריטי, אשר השתתף במלחמת העולם הראשונה.

==היסטוריה==
===הקמת הקורפוס===
בשנת 1876 הוחלט על הקמת 8 קורפוסים, ומטה הקורפוס ה-6 הוצב בצ'סטר, והוא כלל יחידות מיליציה. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-6 הפך ל"פיקוד הסקוטי" עם מטה באדינבורו.

===מלחמת העולם הראשונה===
ב-1 ביוני 1915 הוקם הקורפוס ה-6 כחלק מהארמייה השנייה, והוא הועמד בפיקודו של ג'ון קייר ונטל את הפיקוד על האגף השמאלי באזור איפר. הקורפוס לחם במהלך קרב לוס, ובשנת 1916 הועבר תחת פיקוד הארמייה השלישית, עמה לחם בקרב אראס. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס.

==מפקדים==
* ג'ון קייר (יוני 1915–אוגוסט 1916)
* איילמר האלדיין (אוגוסט 1916–1919)

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
הקורפוס ה-17 (בריטניה)

הקורפוס ה-17 של הצבא הבריטי היה קורפוס בריטי, אשר השתתף במלחמת העולם הראשונה.

==היסטוריה==
בינואר 1916 הוקם הקורפוס ה-17 בצרפת, והוא הועמד בפיקודו של ג'וליאן בינג. הקורפוס לחם במהלך קרב אראס כחלק מהארמייה השלישית, ולאחר מכן נותר באזור אראס. בשנת 1918 לחם הקורפוס במתקפת מאה הימים, ולאחר המלחמה פורק הקורפוס.

==מפקדים==
* ג'וליאן בינג (ינואר 1916–מאי 1916)
* צ'ארלס פרגוסון (מאי 1916–נובמבר 1918)

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
מפלגת חובבי הבירה (רוסיה)

מפלגת חובבי הבירה (Партия любителей пива) היא מפלגה פוליטית אלטרנטיבית בפדרציה הרוסית, שהייתה קיימת בשנים 1993–1998.

מנהיגי המפלגה היו קונסטנטין קלאצ'ייב (כמזכיר כללי) ודמיטרי שסטקוב (כיו"ר)<ref>[http://www.pravda.ru/society/how/10-04-2009/307570-partij-0/ Партия любителей пива — политико-алкогольный курьез] // Правда.ру. 10.04.2009 года</ref>. המפלגה הוקמה על ידם ב-25 בדצמבר 1993<ref>[http://www.labyrinth.ru/content/card.asp?cardid=1366 Партия любителей пива] // Гипертекстовая система хранения и поиска информации «Лабиринт», база данных, содержащая биографии российских деятелей, справки на государственные структуры, политические, коммерческие и общественные организации и другой справочный материал по общественно-политическим и экономическим субъектам.</ref>.

המפלגה נרשמה במשרד המשפטים של הפדרציה הרוסית ב-10 באפריל 1994.

לאחר 16 שנות היעדרות, ב-3 בנובמבר 2011, בפייסבוק, נוצר עמוד של מפלגת חובבי הבירה בו הוכרז על תחיית המפלגה<ref>[http://www.facebook.com/plprf Официальная страница ПЛП на Фейсбуке] // Официальная страница ПЛП</ref><ref>[http://www.bereg.vrn.ru/6059.html Мнение ПЛП о регистрации партии и новом Законе] // Газета «Берег»</ref><ref>[http://www.newtimes.ru/articles/detail/51530?sphrase_id=861518 «Многопартийная Россия» — Поезд ушел] // the new times</ref>.
== מצע ==
אנשים שרצו להצטרף למפלגה לא היו חייבים לאהוב בירה. המפלגה הגנה על זכות כולם לשתות בירה, כמו גם הזכות שלא לשתות אותה.

== השתתפות בבחירות ==
המפלגה השתתפה בבחירות לדומה השנייה (דצמבר 1995) וסיימה במקום ה-21 מתוך 43 וקיבלה 428,727 קולות (0.62%)<ref>[http://www.cikrf.ru/banners/vib_arhiv/gosduma/1995/files/1995-Svodnaya_CIK.xls Сайт ЦИК РФ] // Сводная таблица ЦИК РФ о результатах выборов депутатов Государственной Думы ФС РФ второго созыва в формате Excel</ref><ref>[http://www.cikrf.ru/banners/vib_arhiv/gosduma/1995/files/1995-Svodnaya_CIK.xls Сайт ЦИК РФ] // Протокол ЦИК РФ о результатах выборов депутатов Государственной Думы ФС РФ второго созыва в формате Word</ref>. בין מועמדי המפלגה לדומה היה אנדריי פלצ'בסקי.

ב-10–11 ביוני 1995 במליאת הוועד המרכזי של המפלגה, הוחלט לשלוח מועמד עצמאי לבחירות הנשיאותיות<ref>[http://www.labyrinth.ru/content/card.asp?cardid=1724 ИО ПЛП] // «Лабиринт»</ref>.

כדי להשתתף בבחירות, בהתאם לחוק, באוגוסט 1995 בקונגרס המפלגה נוצרה "מפלגת התאחדות הבחירות של חובבי הבירה". יו"ר המועצה היה דמיטרי שסטקוב, מזכיר מועצת המפלגה - סרגיי נפרוקין<ref> // «the new times» № 12 (240) от 02 апреля 2012 года</ref>. ראש ממשלת פרימוריה (1991–1993), הקונסול הכללי של רוסיה בסן פרנסיסקו 1993–1997) ולדימיר קוזנצוב השתתף בבחירות, אך הפסיד<ref>[http://vladivostok.com/archive/10/03/vlast.asp «Особенности формирования новой правящей группировки в Приморском крае» Троякова Тамара Гавриловна, кандидат исторических наук]</ref>.

במשך כל מערכת הבחירות, כולל הקונגרס, הוציאה המפלגה קצת יותר מ-300 אלף דולר.

== ראו גם ==
* מפלגת אוהבי הבירה הפולנית
==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רוסיה: מפלגות היסטוריות
קטגוריה:מפלגות סאטירה
קטגוריה:מפלגות שהוקמו ב-1993
הקורפוס ה-18 (בריטניה)

הקורפוס ה-18 של הצבא הבריטי היה קורפוס בריטי, אשר השתתף במלחמת העולם הראשונה.

==היסטוריה==
בינואר 1917 הוקם הקורפוס ה-18 בצרפת, והוא הועמד בפיקודו של אייבור מקסה. הקורפוס לחם במהלך הקרב על הסום ובקרב אראס כחלק מהארמייה השלישית, ולאחר מכן לחם בקרב איפר השלישי. ביולי 1918 אוחד הקורפוס עם הקורפוס ה-8.

בשנת 1941 הופעלה יחידה פיקטיבית בשם "הקורפוס ה-18", כחלק מיחידות ההגנה של קפריסין, אולם עד מהרה שונה שמה ל"הקורפוס ההודי ה-25".

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
הקורפוס ה-19 (בריטניה)

הקורפוס ה-19 של הצבא הבריטי היה קורפוס בריטי, אשר השתתף במלחמת העולם הראשונה.

==היסטוריה==
בפברואר 1917 הוקם הקורפוס ה-19 בצרפת, והוא הועמד בפיקודו של הרברט ווטס. הקורפוס לחם במהלך קרב איפר השלישי, ובאביב 1918 ספג אבדות כבדות במהלך מתקפת האביב הגרמנית. במהלך מתקפת מאה הימים לחם הקורפוס כחלק מהארמייה השנייה, ולאחר המלחמה פורק הקורפוס.

==קישורים חיצוניים==
* [http://www.1914-1918.net/corps.htm הקורפוסים הבריטיים במלחמת העולם הראשונה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
יחסי דרום אפריקה – מדגסקר

יחסי דרום אפריקה–מדגסקר הם היחסים הדו-צדדיים שבין רפובליקת דרום אפריקה לבין רפובליקת מדגסקר. שתי המדינות חברות באיחוד האפריקאי, G77, המדינות הבלתי-מזדהות וכן קהילת הפיתוח של אפריקה הדרומית.

== היסטוריה ==
ליחסים בין המדינות היסטוריה ארוכה. קיימות עדויות מוקדמות לקיומו של קשר בין שני האזורים עם הגירת בני הבנטו למדגסקר ובמהלך המסחר הערבי בין מדגסקר והיבשת. בשנת 1652 החלו ההולנדים שהשתקעו במקום לייבא עבדים מאינדונזיה ומדגסקר לדרום אפריקה. ב-1766 תפסו התמרדו עבדים ממדגסקר על סיפון הספינה די מרמין שעה שהייתה בדרכה לקייפטאון. העבדים נמכרו לחברת הודו המזרחית ההולנדית כדי שישמשו כעבדים במושבה קייפ. במהלך המרד נהרגו כמחצית מאנשי הצוות ו-30 עבדים ושני מנהיגי המרד ששרדו נשלחו לרובן איילנד, שם חיו עד מותם. האירוע התפרסם בשם מרד העבדים של מרמין.

במהלך המאבק נגד שלטון האפרטהייד בדרום אפריקה, ממשלת מדגסקר אירחה ותמכה בתנועות שנאבקו נגד השלטון והעניקה להן גישה לשידורים במדינה במטרה להעלות את המודעות למחאה. כך למשל הופעל Radio Freedom, שהופעל על ידי דרום אפריקאים בין השנים 1979–1993. ביוני 1991 האפרטהייד בדרום אפריקה בוטל ונלסון מנדלה נבחר לנשיא המדינה במאי 1994. באותה שנה מדגסקר ודרום אפריקה ייסדו באופן רשמי יחסים בין המדינות.

במהלך המשבר הפוליטי במדגסקר בשנת 2009 הנשיא מארק ראוואלומנאנה ברח לדרום אפריקה, שם נשאר בגלות למשך חמש השנים הבאות. באוגוסט 2012 נשיא דרום אפריקה, ג'ייקוב זומה ביקר בסיישל כדי לסייע בתיווך עסקה בין נשיא מדגסקר אנדרי רג'ואלינה, ומארק ראוואלומנאנה.

לאורך השנים התקיימו כמה פגישות רמות דרג בין מנהיגי שתי המדינות. בשנת 2017 ערך נשיא מדגסקר, הר רג'ונאריממפיאנינה ועידת עסקים וסחר במטרה לעודד הזרמת השקעות מדרום אפריקה במדגסקר, ובעיקר בענפי האנרגיה, התשתיות, התיירות והכרייה.

== הסכמים ==
שתי המדינות חתמו לאורך השנים על מספר הסכמים ואמנות:
*הסכם לתעופה אווירית (1990)
*הסכם למשלוחים ימיים וימייה (1990)
*הסכם חילופי משלחות, הרשאות וחסינות דיפלומטית (1991)
*הסכם חילופי מזכרים לייסוד יחסים דיפלומטיים (1994)
*הסכם שיתוף פעולה בין אנטננריבו ופרטוריה (1996)
*מזכרי הבנות בנוגע לעבודה של בני זוג של עובדים דיפלומטיים (2006)
*הסכם לקידום והגנה על השקעות (2006)
*הסכם שיתוף פעולה מדעי וטכנולוגי (2015)

== מסחר ==
בשנת 2018 הסתכם היקף המסחר בין שתי המדינות ב-336.5 מיליון דולר. בין הסחורות שדרום אפריקה ייצאה למדגסקר בהיקף כולל של 230.7 מיליון דולר היו מינרלים, שמנים מכונות וכלי רכב. בין הסחורות שמדגסקר ייצאה לדרום אפריקה בהיקף כולל של 105.8 מיליון דולר היו מוצרי הלבשה ודשנים.

== הערות שוליים ==
שיקלוש

שיקלוש (בהונגרית: Siklós)<ref></ref> היא עיר במחוז באראניה, מרכז נפת שיקלוש.

== מיקום ==
שיקלוש ממוקמת דרומית להרי וילאני, בפינה המערבית ביותר של המישור ההונגרי הגדול. בשכנות אליה בכיוון מערב נמצא העיר הרקני, בעוד מזרחה היישוב הסמוך הוא הכפר נאג'טוטפלו. מדרום לשיקלוש נמצא הכפר מטי, והעיר היא כמה קילומטרים מנהר הדראווה; חלק מאפיק הנהר הוא הגבול הקרואטי -הונגרי. שיקלוש היא העיר השנייה הדרומית ביותר בהונגריה בתחרות צמודה עם הרקני.

== היסטוריה ==
ההיסטוריה של שיקלוש מגיעה עד לפרהיסטוריה. זו הייתה עיירת שוק בימי הביניים, אחר כך כפר בעקבות הכיבוש הטורקי, ומאות שנים לאחר מכן, מאז 1977, היא שוב ישוב עירוני.

== אתרים בעלי חשיבות ==
בשפת המקור:
* Siklósi vár (13 – 16. század), benne múzeum, kínzókamra
* Gótikus ferences kolostor (15. század), benne kerámiai alkotóház
* Malkocs bég dzsámija (16. század)török megszállás idején épült
* Máriagyűdi ferences kegytemplom (18. század)
* Siklósi református templom (19. század)
* Siklósi szerb templom (19. század)
* Siklósi városháza
* Siklósi gyógyfürdő
* Kitűnő borvidék
* Siklós látképe a vár északi oldala felől

בתרגום לעברית:
* טירת שיקלוש (המאות ה-13 - 16), כולל מוזיאון ותא עינויים
* מנזר פרנציסקני גותי (המאה ה-15), כולל בית יצירתי מקרמיקה
* המסגד של מאלקוץ' ביי (המאה ה-16) הוקם במהלך הכיבוש הטורקי
* כנסיית פרנציסקוס הקדוש (המאה ה-18)
* הכנסייה הקלוויניסטית שיקלוש ( המאה ה -19 )
* הכנסייה הסרבית של שיקלוש (המאה ה -19)
* בית העירייה של שיקלוש
* שיקלוש ספא
* אזור יין מעולה
* נוף שיקלוש מהצד הצפוני של הטירה

שיקלוש פנורמה

== ילידי המקום ==
* ג'ורג' מיקש (בהונגרית: Mikes György באנגלית: George Mikes בשמו המקורי קוהן (הגרסה ההונגרית-גרמנית של כהן, 1912–1987) היה סופר, עיתונאי, הומוריסט, הונגרי-יהודי-בריטי.

== מידע נוסף ==

==לקריאה נוספת==
* 

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אל קורלי

אל קורלי (באנגלית: Al Corley; נולד ב-22 במאי 1956) הוא שחקן וזמר אמריקאי.

==ראשית חייו==
קורלי נולד בויצ'יטה, שבקנזס. במהלך שנות השבעים הוא עבד תקופה כשומר סף במועדון הלילה "Studio 54" במנהטן, והופיע בתוכנית התיעודית "Behind the Music" של ערוץ VH1 בפרק שעסק במועדון זה.

==קריירה==
ב-1979 הופיע כשחקן בשני סרטי טלוויזיה ובנוסף הופיע בפרק של הסדרה "ABC Afterschool Specials" של ABC.

ב-1980 שיחק בסרט הטלוויזיה "חדר הנשים" המבוסס על ספר הבכורה של הסופרת הפמיניסטית מרילין פרנץ'. באותה שנה גם שיחק בפרק של ספינת האהבה.

ב-1981 התפרסם כשגילם את סטיבן קרינגטון, בנם של בלייק ואלקסיס בסדרה שושלת. בסוף העונה השנייה עזב את הסדרה והוחלף בג'ק קולמן.

ב-1989 שיחק בתפקיד הראשי בסרט הגרמני "Hard Days, Hard Nights", העוסק בקורותיה של להקה.

ב-1991 חזר לתפקיד סטיבן קרינגטון במיני-סדרה "שושלת: האיחוד", שהיוותה המשך לסדרה המקורית.

ב-2003 גילם שוטר בסרט "Scorched".

ב-2005 ביים את הסרט "Bigger Than the Sky", בו שיחקו בין היתר קלייר היגינס ושון אסטין.

ב-2007 הופיע בתפקיד קטן בסרט "You Kill Me".

ב-2009 היה מבין מפיקי סרט המתח "Stolen" בו שיחקו ג'ון האם וג'יימס ואן דר ביק.

ב-2011 גילם כתב טלוויזיה בסרט "Kill the Irishman" לצד ריי סטיבנסון וואל קילמר.

כזמר הוא הוציא מספר סינגלים במהלך שנות השמונים, וב-1984 יצא הסינגל שלו "Square Rooms" שזכה להצלחה. הוא הוציא שלושה אלבומים.

==חיים אישיים==
הוא ניהל תקופה מערכת יחסים עם קארלי סימון.

ב-1989 נישא לשחקנית הגרמנייה ג'סיקה קרדינה, ולשניים שלושה ילדים.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:אמריקאים שנולדו ב-1956
מריה ברניאס מוררה

מריה ברניאס מוררה (בקטלאנית: Maria Branyas Morera; 4 במרץ 1907 – 19 באוגוסט 2024) הייתה אישה ספרדייה, והאדם החי המבוגר בעולם, החל מ-18 בינואר 2023, לאחר מותה של לוסיל רנדון. היא החלימה ממחלת נגיף הקורונה במרץ 2020, אחרי שהייתה כמעט ללא תסמינים, והייתה, ככל הנראה, המחלימה המבוגרת ביותר בעולם מהמחלה עד 2021, שבמהלכה רנדון שהייתה מבוגרת יותר ממנה חלתה והחלימה.

החל מ-20 ביולי 2024 ממוקמת ברניאס במקום ה-8 ברשימת האנשים המבוגרים ביותר שתועדו אי פעם.

==ביוגרפיה==
מריה ברניאס נולדה בסן פרנסיסקו בארצות הברית בשנת 1907, שם עבד אביה כעיתונאי, לאחר שמשפחתה הגיעה לעיר מטקסס.

היא עברה עם משפחתה לקטלוניה בספרד במהלך מלחמת העולם הראשונה. היא שרדה את מגפת השפעת ב-1918 וכן את מלחמת האזרחים בספרד (1936–1939).

ברניאס נישאה ב-1931 לרופא. היו לה שלושה ילדים - שתי בנות שעוד בחיים, ובן שכבר איננו בחיים. הבן הגיע לגיל 86. בנוסף, היו לה 11 נכדים שהמבוגר בהם בן 60, ו-13 נינים.

מאז שנת 2000 לערך התגוררה ברניאס במעון דיור מוגן בעיר אולוט (Olot) שבקטלוניה. במהלך מגפת הקורונה בארצה מלאו לה 113 שנים, כשהיא במצב קוגניטיבי ובריאותי טוב. היא נדבקה בנגיף, סבלה מתסמינים קלים בלבד, לא פונתה לבית חולים, שהתה בבידוד בחדרה והחלימה במרץ 2020, אחרי שהייתה כמעט ללא תסמינים, והיא אז ככל הנראה הייתה המחלימה המבוגרת ביותר בעולם מהמחלה עד 2021, שבמהלכה רנדון שהייתה מבוגרת יותר ממנה חלתה והחלימה.

ברניאס נפטרה בשנתה ב-19 באוגוסט 2024, בגיל 117 ו-168 ימים.

==קישורים חיצוניים==

* 
* [https://www.lavanguardia.com/vida/20200511/481096600431/maria-branyas-113-anos-persona-mas-mayor-espana-catalunya-supera-coronavirus.html María Branyas, la persona más anciana de España con 113 años, supera el coronavirus], באתר La Vanguardia, 11 במאי 2020

==הערות שוליים==

קטגוריה:נשים ספרדיות
קטגוריה:אישים שהגיעו לגיל 110 בעת החדשה
קטגוריה:ילידות 1907
קטגוריה:ספרדים שנולדו ב-1907
קטגוריה:נפטרות ב-2024
קטגוריה:ספרדים שנפטרו ב-2024
משפחת דיין

משפחת דיין היא משפחה בולטת בישראל ששורשיה בפינחס דיין מיהדות אוקראינה, חסיד סקווירה שעברת את שם משפחתו במאה ה-19. המשפחה העמידה פוליטיקאים ואנשי צבא ותקשורת בחברה הישראלית.

==אילן היוחסין==

==ראו גם==
* משפחת עופר
* משפחת בנאי
* שמות משפחה ביהדות סוריה

== קישורים חיצוניים ==

* 

== הערות שוליים ==

*
דיין (אוקראינה)
קטגוריה:יהדות אוקראינה
דיין (אוקראינה)
סידני מורגן

סידני מורגן (באנגלית: Sidney Morgan; 31 באוקטובר 1883 – 5 בדצמבר 1931) היה שחקן, במאי ותסריטאי אירי.

==ביוגרפיה==
מורגן נולד בדבלין שבאירלנד. הוא הופיע שנים רבות בתיאטרון אבי שבדבלין. בין תפקידיו הידועים היה ג'וקסר בהפקה המקורית של המחזה "יונו והטווס" מאת שון או'קייסי. הוא חזר וגילם את אותה דמות על מסך הקולנוע בסרטו של אלפרד היצ'קוק "יונו והטווס".

מורגן נפטר בסארי שבאנגליה בשנת 1931.

==פילמוגרפיה==

==קישורים חיצוניים==

==הערות שוליים==

קטגוריה:נפטרים ב-1946
קטגוריה:ילידי 1874
קטגוריה:שחקני קולנוע וטלוויזיה אנגלים
קטגוריה:במאי קולנוע בריטים
קטגוריה:תסריטאים בריטים
ראו אלחנדרו

ראול אלחנדרו אוסאסיו פנייה (בספרדית: Raul Alejandro Ocasio Pena; נולד ב־10 בינואר 1993), מוכר בשם הבמה ראו אלחנדרו, הוא זמר וכותב שירים פוארטו ריקני.

== ביוגרפיה ==
נולד ב-10 בינואר 1993 בסאן חואן שבפוארטו ריקו. גר בקרולינה, פוארטו ריקו. חלק מילדותו התגורר בארצות הברית. הוריו הבילוגיים היו גם כן אמנים. אביו Raul Ocasio היה גיטריסט. ואימו Maria Nelly Ruiz הייתה Showgirl מקצועית.

השפעותיו המוזיקליות הן בעיקר מאמנים כמו מייקל ג'קסון ואלביס פרסלי. הסגנון המוזיקלי שלו מזוהה עם רגאטון R&B ודאנסהול.

בבית הספר השתתף בתחרויות כישרונות צעירים. ומגיל 5 עד גיל 20 שיחק כדורגל, החלום שלו היה להיות כדורגלן בליגות הגדולות אך לא הצליח.

בשנת 2014 התחיל לפרסם את הפרויקטים המוזיקליים שלו ב-SoundCloud.

בנובמבר 2016 הוציא את אלבום הבכורה שלו Punto De Equilibrio . בינואר 2017 חתם על חוזה הקלטות עם חברת Duars Entertainment. בשנת 2018 נבחר על ידי חברת ההקלטות סוני מיוזיק הלטינית להיות חלק מהפקה שנקראת Los Proximos בה גויסו זמרים חדשים.

באותה שנה השתתף גם בשיתופי פעולה עם זמרים אחרים כמו קווין רולדן ו-KHEA, המוכר ביותר הוא אוסונה עם השיר Luz Apaga.

בינואר 2019 הוציא את הסינגל Que Le De בשיתוף פעולה עם הזמר ניקי ג'אם.

ביוני 2019 הוציא את האלבום השני שלו Trapcake Vol.1. באותה שנה הועמד ב-4 מועמדויות בטקס פרסי מוזיקה בפורטוריקו עם השירים "Toda REMIX".

בין השנים 2019-2023 הוא היה בזוגיות עם הזמרת רוסליה במרץ 2023 השניים התארסו וביולי של אותה השנה ביטלו את אירוסיהם ונפרדו<ref></ref>

בשנת 2020 הוציא אתה סינגלים "Tattoo" ,"Algo Mágico" ,"La Nota" ,"Ponte Pa' Mí".

בשנת 2023 כיכב בעונה השלישית של סדרת האקשן הספרדית "שמיים אדומים" לצד לאלי אספוסיטו.

==דיסקוגרפיה==
===אלבומי אולפן===
* 2020: Afrodisíaco
* 2021: Vice Versa
* 2022: Saturno
* 2023: Playa Saturno
* 2024: Cosa Nuestra

===מיני-אלבומים===
* 2019: Trap Cake, Vol. 1
* 2022: Trap Cake, Vol. 2
* 2023: RR 

== פרסים ומועמדויות ==
{| class="wikitable"
!שנה
!ארגון
!קטגוריה
!פרויקט
!תוצאה
!מקור
|-
! rowspan="8" |2024
!פרס גראמי
|אלבום המוזיקה האורבנית הטוב ביותר
|Saturno
|
|<ref></ref>
|-
!פרס בחירת הקהל
|הזמר הלטיני של השנה
| rowspan="4" |ראו אלחנדרו
|
|<ref></ref>
|-
! rowspan="6" |פרס המוזיקה האמריקאית הלטינית
|אמן השנה
|
| rowspan="6" |<ref></ref>
|-
|אמן הסטרימינג של השנה
|
|-
|אמן אורבני אהוב
|
|-
|אלבום השנה
| rowspan="2" |Playa Saturno
|
|-
|אלבום אורבני אהוב
|
|-
|שיר פופ אהוב
|"Beso" <small>(עם רוסליה)</small>
|
|}

== קישורים חיצוניים ==

* 

== הערות שוליים ==

2020 05
קטגוריה:זמרים פוארטו ריקנים
קטגוריה:זוכי פרס גראמי הלטיני
קטגוריה:פורבס 30Under30
קטגוריה:פוארטו ריקנים שנולדו ב-1993
אם סי סולאר

קלוד מבארלי (בצרפתית: Claude M'Barali; נולד ב-5 במרץ 1969), ידוע בשם הבמה אם סי סולאר (MC Solaar), הוא ראפר צרפתי.

== ביוגרפיה ==
קלוד מבארלי נולד בדקר שבסנגל להורים מצ'אד. כשהיה בן חצי שנה, עלו הוריו לצרפת, שם התיישבו בפרברי פריז; בתחילה בסן-דני, אחר כך בבתי אלפור, ולבסוף וילנייב-סן-ז'ורז'. כשהיה בן 12, הוא הלך להתגורר אצל דודו בקהיר שבמצרים במשך תשעה חודשים.

בשנת 1990 הוציא את הסינגל הראשון שלו, "Bouge de là", שהפך ללהיט בראשית שנות התשעים, הגיע למקום החמישי במצעד הסינגלים הצרפתי והוכתר כסינגל פלטינה בצרפת.<ref></ref> לאחר ההצלחה של השיר, בסוף שנת 1991, הוציא סולאר את אלבום הבכורה שלו, Qui sème le vent récolte le tempo. האלבום זכה להצלחה רבה, תוך שהתמקם במקום ה-11 במצעד האלבומים הצרפתי ומכר כ-300 אלף עותקים, מה שזיכה אותו במעמד "אלבום פלטינה". כמו כן, זכה האלבום אף במעמד "אלבום זהב" בשווייץ.<ref></ref>

בשנת 1994 הוציא את אלבומו השני, Prose Combat. האלבום מכר כ-100,000 עותקים בשבוע הראשון לצאתו והפך לרב מכר בצרפת ובמדינות אחרות, בהם בלגיה ושווייץ, בהם זכה האלבום בתואר "אלבום זהב".

בשנת 1997 הוציא את אלבומו השלישי, Paradisiaque. האלבום זכה להצלחה רבה, שהובילה לסיבוב הופעות אירופאי נרחב שהחל ב-9 בינואר 1998. האלבום מוקם במקום הראשון במצעד האלבומים הצרפתי ואף זכה במעמד אלבום פלטינה.

בשנת 1998 הוציא את אלבומו הרביעי הנושא את שמו. שנה לאחר מכן, ב-1999, התארח ברמיקס ללהיטה של מיסי אליוט, "All n My Grill". הרמיקס זכה להצלחה רבה תוך שהתמקם במקום ה-20 במצעד הסינגלים הבריטי.

בשנת 2001 הוציא את אלבומו החמישי, Cinquième As. אף על פי שגרר ביקורות מעורבות, זכה האלבום להצלחה מסחרית רבה ואף בתואר פלטינה כפולה.

בשנת 2006 הוציא את אלבומו השישי, Mach 6. האלבום לא הצליח לשחזר את הצלחתם של אלבומיו הקודמים. שנה לאחר מכן, ב-2007, הוציא את אלבומו השביעי, Chapitre 7. האלבום לא גרר הצלחה אף הוא.

בשנת 2017 הוציא את אלבומו השביעי, Géopoétique. האלבום יצא כעשור לאחר שהוציא סולאר את אלבומו הקודם. האלבום הגיע למקום הראשון במצעד האלבומים הצרפתי ואף זכה במעמד פלטינה.

== קישורים חיצוניים ==

* 

* 

== הערות שוליים ==

קטגוריה:מוזיקאים צרפתים
קטגוריה:ראפרים צרפתים
קטגוריה:צרפתים שנולדו ב-1969
מפרצון ארנולד (אנטארקטיקה)

מפרצון ארנולד (באנגלית: Arnold Cove) הוא מפרצון בחוף המערבי של מצר מקמרדו בחוף סקוט בארץ ויקטוריה, שבאנטארקטיקה.

המפרצון ממוקם בין נקודת גנייס לבין נקודת מארבל.

== היסטוריה ==
=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים.

המפרצון נקרא על שמו של צ'ארלס ל. ארנולד (Charles L. Arnold), אשר פיקד על משלחת חקר מטעם התוכנית האנטארקטית של ארצות הברית, אשר ערכה חקר הנדסי באזור נקודת מארבל, אזור תחנת מקמרדו ואת אזור שדה ויליאמס, בעונת המחקר (הקיץ האנטארקטי) 1971–1972.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:611 מפרצון ארנולד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=531&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ארנולד] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=10281 מפרצון ארנולד] באתר marineregions

== הערות שוליים ==

ארנולד
ארנולד
פיינל רזולושן (2011)

{| class="wikitable" align="left"
|-
! colspan="3" align="center" | פיינל רזולושן (2011)
|-
! colspan="3" align="center" <small>הפוסטר הרשמי של האירוע בכיכובו של בובי רוד</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 11 בדצמבר 2011
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
! colspan="3" | סדרת אירועי שלם וצפה של TNA
|-
|align="center"|טרנינג פוינט
|align="center"|פיינל רזולושן(2011)
|align="center"|ג'נסיס
|-
! colspan="3" align="center" | סדרת אירועי פיינל רזולושן
|-
|align="center"|2010
|align="center"|פיינל רזולושן(2011)
|align="center"|2012
|}
פיינל רזולושן (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-11 בדצמבר 2011 באולם האימפקט זון שבאורלנדו, פלורידה. האירוע היה האירוע השמיני בסדרת אירועי פיינל רזולושן. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. הקרב המרכזי, שהיה קרב איירון מן 30 דקות על אליפות העולם במשקל כבד של TNA בין אלוף העולם, בובי רוד ל-AJ סטיילס הסתיים בתיקו 3–3. עוד ברשימת הקרבות, ג'ף הארדי ניצח את ג'ף ג'ארט בקרב כלוב, ואוסטין אריס ניצח את קיד קאש ושמר על אליפות ה-X דיוויז'ן של TNA.

==עלילות==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|מייק טנאי
|-
|טאז
|-
|כרוז
|ג'רמי בוראש
|-
|rowspan="3"|שופטים
|רודי צ'ארלס
|-
|מארק "סליק" ג'ונסון
|-
|אנדרו תומאס
|-
|מראיין
|ג'רמי בוראש
|}

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || רוב ואן דאם ניצח את כריסטופר דניאלס || קרב יחידים || 09:45
|-
| 2 || רובי אי (א) (עם רובי טי) ניצח את אריק יאנג || קרב יחידים על אליפות הטלוויזיה של TNA || 07:30
|-
| 3 || קרימסון ומאט מורגן (א) ניצחו את דיאנג'לו דינרו ודיבון || קרב זוגות על אליפות הזוגות העולמית של TNA || 09:45
|-
| 4 || אוסטין אריס (א) ניצח את קיד קאש || קרב יחידים על אליפות ה-X דיוויז'ן של TNA || 12:45
|-
| 5 || גייל קים (א) ניצח את מיקי ג'יימס || קרב יחידים על אליפות נשות הנוקאאוטס של TNA || 07:45
|-
| 6 || ג'יימס סטורם ניצח את קורט אנגל || קרב יחידים || 17:30
|-
| 7 || ג'ף הארדי (עם סטינג) ניצח את ג'ף ג'ארט (עם קרן ג'ארט) || קרב כלובעקב ניצחונו של הארדי, הוא קיבל קרב על אליפות העולם במשקל כבד של TNA באירוע ג'נסיס,ובנוסף ג'ף וקרן ג'ארט פוטרו מ-TNA || 09:45
|-
| 8 || בובי רוד (א) נגד AJ סטיילס הסתיים בתיקו 3–3 || קרב איירון מן 30 דקות על אליפות העולם במשקל כבד של TNA || 30:00
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירוע היאבקות מקצועית
קטגוריה:2011 בספורט
קטגוריה:2011 בארצות הברית
נקודת גנייס

נקודת גנייס (באנגלית: Gneiss Point) היא לשון יבשה סלעית, בחוף סקוט, לחוף ארץ ויקטוריה שבאנטארקטיקה.

הנקודה ממוקמת 4 קילומטרים צפונית לנקודת מארבל; ו-9.65 קילומטרים צפונית לכף ברנאקי.

שיא גובהה של הכף 12 מטרים מעל פני הים.

== היסטוריה ==
=== גילוי ומיפוי הנקודה ===

הנקודה התגלתה ומופתה לראשונה על ידי המשלחת האנטארקטית הבריטית (משלחת טרה נובה), אשר חקרה את אנטארקטיה בין השנים 1910–1913, בפיקודו של רוברט פלקון סקוט.

=== מקור השם ===

שמה של הנקודה הוא תיאורי, והיא נקראת כך בשל סלעי גנייס הגרניט המצויים בה.

== לקריאה נוספת ==

<div class="mw-content-ltr">• P.J. FORSYTH, N. MORTIMER & I.M. TURNBULL, [http://www.mna.unisi.it/Editoria/TAP/TA_pdfs/Volume_09/TA_09_057_Forsyth.pdf Plutonic Rocks from the Cape Roberts Hinterland: Wilson Piedmont Glacier, Southern Victoria Land, Antarctica ], Terra Antartica 2002, 9(2), 57-72 </div>

<div class="mw-content-ltr">• Davis, J., & Nichols, R. (1968), [https://www.cambridge.org/core/journals/journal-of-glaciology/article/quantity-of-melt-water-in-the-marble-pointgneiss-point-area-mcmurdo-sound-antarctica/FF8BD8EDD022B91AEEA0F0696DC31E4F/core-reader The Quantity of Melt Water in the Marble Point–Gneiss Point Area McMurdo Sound, Antarctica], Journal of Glaciology, 7(50), 313-320. doi:10.3189/S0022143000031075</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5770 נקודת גנייס] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20857 נקודת גנייס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=5427&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת גנייס] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=14167 נקודת גנייס] באתר marineregions
* [https://mapcarta.com/25613582 מפת אזור נקודת גנייס]

== הערות שוליים ==

גנייס
גנייס